Mesto Skalica – hlavný kontrolór

Správa o výsledku kontroly

HLK-15-2018

**Hlavný kontrolór Mesta Skalica** : Ing. Gejza Liska

**Kontrolovaný subjekt** : Mesto Skalica - Mestský úrad Skalica

**Cieľ a predmet kontroly** : Kontrola plnenia uznesení mestského zastupiteľstva.

**Kontrolované obdobie** : od 01.01.2018

**Miesto a čas vykonania kontroly** : Mestský úrad v Skalici v dňoch 19.07.2018-20.07.2018

P**opis kontrolných zistení :**

**Uznesenie č. 10/2018**

Mestské zastupiteľstvo v Skalici schvaľuje investičný zámer firmy HANT Development, a.s.,

Stará Ivánska cesta 1/386, 821 04 Bratislava na výstavbu Multifunkčnej športovej haly

v športovom areáli v Skalici na ulici Dr. Clementisa, podľa predloženého návrhu

spracovaného Ing. arch. Mariánom Trckom.

**Firma HANT Development, a.s.,Stará Ivánska cesta 1/386, 821 04 Bratislava s výstavbou Multifunkčnej haly nezačala. Pripravené sú podklady na prevod práv zo stavebného povolenia , ktoré je vydané na Mesto Skalica.**

**Uznesenie č. 11/2018**

Mestské zastupiteľstvo v Skalici schvaľuje návrh na nájom nehnuteľnosti v k.ú. Skalica –

časť pozemkov registra C KN p.č. 475/14, 475/69, 475/63,476/5, 476/14, 476/13, 475/60

spolu vo výmere cca 3000 m2 spoločnosti HANT Development, a.s. so sídlom Stará Ivanská

cesta 1/386, Bratislava, IČO: 47 800 011, na dobu neurčitú s výškou nájomného 1,- €/rok.

Tento nájom je v zmysle § 9a ods. 9 písm. c) zákona č. 138/1991 Zb. v platnom znení prípad

hodný osobitného zreteľa. Predmetný pozemok je dotknutý výstavbou Multifunkčnej

športovej haly, ktorej investorom bude spoločnosť HANT Development, a.s.. Plánovaná

stavba je v súlade s UPD mesta Skalica charakteru verejnoprospešnej stavby a po vybudovaní

bude slúžiť verejnosti a športovým klubom ako telovýchovné a športové zariadenie.

**Plnenie uznesenia č.11/2018** : Stavba sa nezačala realizovať, doposiaľ nebola uzatvorená nájomná zmluva.

**Uznesenie č. 58/2018**

Mestské zastupiteľstvo v Skalici schvaľuje rozdelenie finančných prostriedkov z

Neinvestičného fondu Mesta Skalica na podporu drobných kultúrnych aktivít na rok 2018

nasledovne:

1. Projekt: Rozprávka „Svadba trpasličí“

Predkladá: Slovenský orol, miestny klub Skalica

Dotácia: 424 € - výroba hudobných podkladov

2. Projekt: Hudba pod hradbami

Predkladá: IKCM Dvere

Dotácia: 700 € - ozvučenie, osvetlenie

3. Projekt: Zbierka básní – Vrstvy pamäti

Predkladá: PhDr. Mária Zajíčková

Dotácia: 450 € – tlačiarenské služby

4. Projekt: Publikácia – 100 rokov TJ Sokol v Skalici

Predkladá: Záhorské múzeum v Skalici

Dotácia: 700 € - grafická úprava a realizácia publikácie

5. Projekt: Fest Maringota

Predkladá: OZ CVJ Barák

Dotácia: 700 € - prenájom zvukovej techniky

6. Projekt: Slovakian Blues Challenge 2018

Predkladá: SLOVAKBLUES, o.z.

Dotácia: 700 € - honoráre, režijné náklady a ubytovanie pre kapely, porotcov a moderátora

7. Reedícia knižky „Na skalickej svaďbje“

Predkladá: RNDr. Anton Dinka

Dotácia: 450 € - grafická úprava, a editovanie

8. Projekt: Publikácia – Niektoré osobnosti duchovného života Skalice a Záhoria

Predkladá: Mgr. Ľudovít Košík

Dotácia: 160 € - tlač publikácie

9. Projekt: Skalický rubín – víno s Chráneným označením pôvodu v Európskej únií

Predkladá: OZ Vínna cesta Záhorie

Dotácia: 696 € - náklady za filmovanie

**Uznesenie je v plnení.**

V súčasnosti sú zmluvy podpísané správcom NF. Po podpísaní zmlúv príjemcami dotácií a zverejnení zmlúv sa postupne budú poskytovať dotácie. V momentálnej dobe prebiehá čerpanie finančných prostriedkov z NF.

**Uznesenie č. 81/2018** Mestské zastupiteľstvo v Skalici schvaľuje vysporiadanie hospodárskeho výsledku

spoločnosti SPRÁVA MESTSKÉHO MAJETKU, s.r.o. nasledovne: vykrytie straty

spoločnosti vo výške 450 000,- € jediným spoločníkom Mestom Skalica. Zvyšnú časť straty

spoločnosti vo výške 548 228,22 € riešiť formou zníženia základného imania spoločnosti

SPRÁVA MESTSKÉHO MAJETKU, s.r.o. v budúcom období.

**Uznesenie je v plnení**. Po schválení v MsZ sa 7. 6. 2018 konalo mimoriadne VZ spoločnosti, kde sa rozhodlo o vykrytí straty jediným spoločníkom mestom Skalica vo výške 450 000,- €. Mestu bola doručená notárska zápisnica na základe, ktorej mesto začalo stratu v mesiaci jún 2018 vykrývať toho času mesto vykrylo stratu vo výške 206 000,- €.

**Uznesenie č. 87/2018**

Mestské zastupiteľstvo v Skalici schvaľuje udelenie Ceny Mesta Skalica nasledovne:

Telocvičnej jednote Sokol Skalica za udržiavanie a rozvoj tradícií sokolského hnutia pri

príležitosti 100. výročia jej založenia

Ceny budú udelené na slávnostnom zasadnutí mestského zastupiteľstva 21.09.2018

**Uznesenie č. 88/2018**

Mestské zastupiteľstvo v Skalici schvaľuje udelenie Ceny Mesta Skalica nasledovne:

Občianskemu združeniu Vínna cesta Záhorie za udržiavanie a rozvoj stáročnej vinohradníckej

tradície, za aktívnu propagáciu a zviditeľňovanie práce vinohradníkov a vinárov a za

neoceniteľný prínos pri získaní európskeho certifikátu pre Skalický rubín pri príležitosti 15.

výročia vzniku

Ceny budú udelené na slávnostnom zasadnutí mestského zastupiteľstva 21.09.2018.

**Uznesenie č. 89/2018**

Mestské zastupiteľstvo v Skalici schvaľuje udelenie Ceny Mesta Skalica nasledovne:

Mužskému speváckemu zboru Urban za vzornú reprezentáciu mesta v oblasti kultúry, za

udržiavanie a rozvoj ľudových tradícií a prínos v oblasti mužského zborového spevu pri

príležitosti 10. výročia založenia

Ceny budú udelené na slávnostnom zasadnutí mestského zastupiteľstva 21.09.2018

**Uznesenie č. 90/2018**

Mestské zastupiteľstvo v Skalici schvaľuje udelenie Ceny Mesta Skalica nasledovne:

Občianskemu združeniu Útulok za dlhoročnú, nezištnú a dobrovoľnícku prácu v oblasti

starostlivosti o túlavé a nechcené zvieratá.

Ceny budú udelené na slávnostnom zasadnutí mestského zastupiteľstva 21.09.2018

**Uznesenie č. 91/2018**

Mestské zastupiteľstvo v Skalici schvaľuje udelenie Ceny primátora Mesta Skalica

nasledovne:

Doc. MUDr. Ivanovi Bartošovičovi, PhD. za mimoriadne výsledky dosiahnuté v poskytovaní

zdravotnej starostlivosti a za celoživotnú prácu v zdravotníctve – v špecializovanom odbore

geriatria,

Ceny budú udelené na slávnostnom zasadnutí mestského zastupiteľstva 21.09.2018

**Uznesenie č. 92/2018**

Mestské zastupiteľstvo v Skalici schvaľuje udelenie Ceny primátora Mesta Skalica

nasledovne:

Mgr. Helene Polakovičovej za celoživotnú prácu, všestrannú starostlivosť o archívne

dokumenty, popularizáciu a propagáciu archívu v Skalici,

Ceny budú udelené na slávnostnom zasadnutí mestského zastupiteľstva 21.09.2018

**Uznesenie č. 93/2018**

Mestské zastupiteľstvo v Skalici schvaľuje udelenie Ceny primátora Mesta Skalica

nasledovne:

PhDr. Emílii Potúčkovej za celoživotnú pedagogickú prácu a mimoriadne výsledky

dosiahnuté vo výchove niekoľkých generácií zdravotných sestier a za neoceniteľnú dlhoročnú

prácu v Slovenskom červenom kríži najmä v oblasti dobrovoľného darcovstva krvi.

Ceny budú udelené na slávnostnom zasadnutí mestského zastupiteľstva 21.09.2018

**Uznesenie č. 95/2018**

Mestské zastupiteľstvo v Skalici schvaľuje zámer predloženia žiadosti o NFP v rámci výzvy

Operačného programu Kvalita životného prostredia, kód výzvy OPKZP-PO2-SC211-2018-40,

za účelom realizácie projektu Vodozádržné opatrenia v intraviláne mesta Skalica a s výškou

maximálneho celkového spolufinancovania projektu zo strany žiadateľa z celkových

oprávnených výdavkov vo výške 9 000,- EUR.

**Plnenie uznesenia č. 95/2018** - Projektová dokumentácia je spracovaná, stavebné povolenie vydané , nadobudne právoplatnosť 24.09.2018, predpokladané podanie žiadosti 25.09.2018.

**Uznesenie č. 96/20218**

Mestské zastupiteľstvo v Skalici ukladá Mestskému úradu v Skalici zabezpečiť zadanie

spracovania aktualizácie Urbanistickej štúdie Lokality Lúčky a spracovať žiadosť o

vyhlásenie stavebnej uzávery na Lokalitu Lúčky.

**Plnenie uznesenia č. 96/2018**: Žiadosť o vyhlásenie stavebnej uzávery bola stavebnému úradu zaslaná dňa, 07.06.2018, rozhodnutie o stavebnej uzávere bolo vydané dňa 06.08.2018 . V zákonnej lehote sa jeden z účastníkov odvolal, spis bude postúpený na odvolací orgán - OÚ Trnava

-V súčasnosti realizujeme prieskum trhu na výber dodávateľa urbanistickej štúdie na lokalitu Lúčky / je stanovená PHZ/

**Uznesenie č. 99/2018**

Mestské zastupiteľstvo v Skalici schvaľuje zmluvný prevod nehnuteľností v k.ú. Skalica,

vysporiadanie pozemkov formou zámeny nasledovne:

A) Z vlastníctva František Tomík, Karmelitská 12, Skalica, do vlastníctva Mesta Skalica stav

popísaný geometrickým plánom č. 056/2018 ako: novoutvorený pozemok registra C KN p.č.

2107/2 zastavaná plocha o výmere 24 m²,

B) Z vlastníctva Mesta Skalica do vlastníctva František Tomík, Karmelitská 12, Skalica stav

popísaný geometrickým plánom č. 056/2018 ako: novoutvorený pozemok registra C KN p.č.

2110/3 zastavaná plocha o výmere 164 m².

Rozdiel vo výmerách zamieňaných pozemkov predstavuje 140 m², pán František Tomík

doplatí Mestu Skalica čiastku 1400 € (10 €/ m²).

Tento zmluvný prevod je v zmysle § 9a ods. 8 zákona č. 138/1991 Zb. v platnom znení prípad

hodný osobitného zreteľa. Realizáciou tohto uznesenia sa zabezpečí prístup k pozemkom vo

vlastníctve Mesta Skalica. Mesto Skalica po realizácii zámeny zabezpečí preloženie brány a

plynomeru na novú hranicu pozemkov

**Uznesenie je v realizácii.**

Návrh zámennej zmluvy odsúhlasený. Čaká sa na vyjadrenie Prima banky Slovensko a.s., v prospech ktorej je na zamieňaných pozemkoch vo vlastníctve F. Tomíka zriadené záložné právo.

**Uznesenie č. 112/2018**

Mestské zastupiteľstvo v Skalici schvaľuje Dodatok č. 2 k Zriaďovacej listine Materskej školy Námestie slobody 10, Skalica s účinnosťou od 01.09.2018.

**Uznesenie č. 116/2018**

Mestské zastupiteľstvo v Skalici schvaľuje zmluvný prevod nehnuteľností v k.ú. Skalica vo vlastníctve Mesta Skalica – časť pozemku registra „C“ KN p.č. 2781 zastavaná plocha vo výmere 44 m², v zmysle geometrického plánu č. 29/2018 novoutvorený pozemok registra „C“ KN p.č. 2781/2 do vlastníctva Marián Balážik a manželka Andrea, bytom Veľké trávniky 2421/1A, Skalica v 1/1, za dohodnutú cenu 10,- €/m² s termínom realizácie do 3 mesiacov od schválenia v MsZ. Náklady spojené s prevodom znášajú kupujúci.

Tento zmluvný prevod je realizovaný v súlade s ustanovením § 9a ods. 8 písm. b) zákona č. 138/1991 Zb. v platnom znení.

Uznesenie je v momentálnej dobe v realizácii

**Uznesenie č. 118/2018**

Mestské zastupiteľstvo v Skalici schvaľuje zmluvný prevod nehnuteľností v k.ú. Skalica vo vlastníctve Mesta Skalica – časť pozemku registra „C“ KN p.č. 2919/2 zastavaná plocha vo výmere 170 m², v zmysle geometrického plánu č. 118/2018 novoutvorený pozemok registra „C“ KN p.č. 2919/40 do vlastníctva manželov Anna a Marián Kamačaj, bytom Horská 1938/46, Skalica v 1/1, za dohodnutú cenu 10,- €/m² s termínom realizácie do 3 mesiacov od schválenia v MsZ. Náklady spojené s prevodom znášajú kupujúci.

Tento zmluvný prevod je realizovaný v súlade s ustanovením § 9a ods. 8 písm. b) zákona č. 138/1991 Zb. v platnom znení.

Uznesenie je v momentálnej dobe v realizácii

**Uznesenie č. 119/2018**

Mestské zastupiteľstvo v Skalici schvaľuje zmluvný prevod nehnuteľnosti v k.ú. Skalica vo vlastníctve Mesta Skalica – časť pozemku reg. C KN p.č. 13687/1 o výmere 141 m², v zmysle geometrického plánu č. 308/2018 novoutvorený pozemok reg. C KN p.č. 13687/5 do vlastníctva spoločnosti MARI, s.r.o., Skalica, Predmestie 76/2468, IČO: 45455520 za cenu 23,24 €/m2. Náklady spojené s prevodom znášajú kupujúci.

Tento zmluvný prevod je realizovaný v súlade s ustanovením § 9a ods. 8 písm. b) zákona č. 138/1991 Zb. v platnom znení.

Uznesenie je v momentálnej dobe v realizácii, čaká sa na stanovisko Okresného úradu Senica, odbor pozemkový

**Písomnosti a materiály potvrdzujúce kontrolné zistenia:**

Uznesenia Mestského zastupiteľstva v Skalici vydané od 01.01.2018.

**Opis zistených nedostatkov:**

Neboli zistené nedostatky

Dátum vyhotovenia správy : 19.09.2018

Hlavný kontrolór : Ing. Gejza Liska........................................................

Za kontrolovaný subjekt správu prevzal dňa ...........................................

Prednostka mestského úradu Skalica ......................................................